جمهور رئیس و عدالت ترقیات حزبی باشلیغی رجب طیب ایردوغان، اوز حزبی نینگ تورکیه بویوک ملت مجلسی گروهی جلسه سیده گپیردی.
تورکیه جمهور باشلیغی رجب طیب ایردوغان  حادثه نی تیکشیریب چیققنده جمال قاشیقچی نینگ ریجه لنگن بیر جنایت آرقه لی اولدیریلگن لیگی کوریلماقده دیب، قاشیقچی قنسلخانه گه بارمسدن آلدین سعودی عربستاندن جنراللر، عدلی طب متخصصلری و استخباراتچیلردن عبارت 15 کیشی لیک بیر گروه نینگ کیلگن لیگینی، جنایت نینگ عملی قیلینگن لیگینی آرتیدن دلیل لرنینگ برطرف ایتیش اوچون حرکت قیلینگن لیگینی اورغوله دی.
ایردوغان، ریاض اداره سی نینگ قاشیقچی نینگ اولدیریلیشینی اولاً رد ایتگن لیگین بیراق پیدا بولگن دلیللر باعث جنایتنی قبول ایتگنلرینی افاده ایتدی.
قاره لاوچی و امنیتی نهادلریمیز، حادثه کونی تورکیه گه کیلگن سعودی لرنینگ جنایت گه قول اورگن لیگینی تثبیت ایتدیلر.
"دلیللر قاشیقچی نینگ وحشیانه بیر جنایت بیلن اولدیریلگن لیگینی کورستماقده دیر. حادثه بیلن تیگشلی معلومات نینگ یشیریلیشی انسانی وجدانگه ضرر ییتکیزه دی نا راحت قیله دی. سعودی عربستان اداره سی جنایت نی قبول قیلیب مهم بیر آدیم آتگن دیر " دیدی.
سعودی قرال سلمان بن عبدالعزیز بیلن اوتکزگن تیلفونی صحبتیده حادثه گه قول اورگن 18 کیشی نینگ اوشلنگن لیگینی ایتگن لیگینی معلوم قیلدی.
ایردوغان جنابلری، "بوگون قرال و اداره سیگه بیر چقیریغ قیله من. حادثه استانبولده جریان تاپگن. 18 کیشی نینگ محکمه سینی استانبولده بولیشینی تکیلف قیله من" دیدی.
بونقه مهم بیر تحقیق نینگ جنایت بیلن هیچ قنده ی ارتباطی بولمه گن طرفسیز و عادل بیر هیئت تامانیدن آلیب باریلیشی نینگ اهمیتی گه تماس قیلدی.
جنایت بیلن تیگیشلی شبهه لرگه تماس قیلگن ایردوغان جنابلری،
"حادثه کونی تورکیه گه کیلگن 15 کیشی سعودی لیک نیمه اوچون استانبولده ییغیلگنلر. اولر کیمدن امر آلگنلر. قونسلخانه بناسی تحقیق اوچون حادثه نینگ آرتیدن آچیلمه ی کونلر اوتگندن کیین آچیلدی. جنایت اورته ده تورگن حالده معناسیز بیاناتلر نیمه اوچون بیریلدی. جنازه قه ییرده دیر. جنازه نینگ تسلیم ایتیلگن لیگی ایتیلگن محلی همکار کیشی کیم دیر؟
هیچ بو سواللر جواب تاپمه ی حادثه نینگ یاپیلیشینی کوتمه سین. خوفسیزلیک کوچلری نینگ قولیده گی معلوماتلر جنایت نینگ بیر پلان آرقه لی عملگه آشیریلگن لیگینی کورستماقده دیر. بونقه بیر مسئله نی بیر نیچه امنیتی و استخباراتی ملازیم نینگ اوستی گه تشلش بیلن عاموی خلق ایشانمه یدی. بشریت نینگ وجدانی امرنی بیرگندن توتوب جنایتنی عملی قیلن گچه محکمه بولیشی بیلن راضی بوله دی" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
